Petruk : Nèk sing dipilih kanggo punggawa mau kudu bôngsa ahli, kuwi wis mêsthine, awit yèn ora mangkono, tumindake wis mêsthi bakal ora bêcik, nanging nèk kaya kandhamu sing dipilih mêsthi bôngsa Walônda, kuwi kaliru bangêt, awit pamarentah jaman saiki tumindake wis beda karo jaman biyèn-biyèn, saikine ora mriksa nyang bôngsa utawa kulit, sing dipriksani mung kapintêrane, dadi sanadyan bangsaku dhewe yèn kapintêrane bisa madhani karo bôngsa Walônda, iya bisa diangkat ing pagaweappagawean. kang pancène ditindakake dening bôngsa Walônda.